Pont Mynwy

Pont garreg gaerog sy'n croesi Afon Mynwy yn Nhrefynwy, Sir Fynwy, Cymru, yw Pont Mynwy (hefyd Pont Trefynwy). Saif tua 1,600 troedfedd (500 m) tua'r gorllewin o gydlifiad Afon Mynwy ag Afon Gwy. Dyma’r unig bont afon sydd wedi goroesi ym Mhrydain gyda’i thŵr porth yn sefyll ar y bont.

Mae'r bont yn dyddio o 1272.  Fe'i hadeiladwyd o dywodfaen coch; mae ganddi dri bwa. Mae'r tŵr porth gyda phorthcwlis yn dyddio o 1297 i 1315. Cafodd ei lledu ar y ddwy ochr yn gynnar yn y 19g, pan dorrwyd bwâu cerddwyr trwy dyrau y porthdy. Cafodd y bont ei hatgyfnerthu yn 1839 ac mae'n rhan o Muriau Tref Trefynwy."Monnow Bridge and Gate", Coflein; adalwyd 14 Chwefror 2025 

Credir i bont bren sefyll yma o'r blaen, ac yn 1988  cafwyd tystiolaeth archaeolegol o hynny.M.L.J., Rowlands, Monnow Bridge and Gate (Alan Sutton Publishing, 1994) Dengys dyddio radiocarbon i'r coed a ddefnyddiwyd yn dod o gyfnod rhwng 1123 a 1169.

Oriel

Gweler hefyd
 Pont Gwy, Trefynwy

Cyfeiriadau

Dolenni allanol
 "Monnow Bridge and Gateway", British Listed Buildings

Categori:Adeiladau ac adeiladwaith yn Nhrefynwy
Categori:Adeiladau rhestredig Gradd I Sir Fynwy
Categori:Safleoedd archaeolegol Sir Fynwy
Mynwy